
Për hapjen e PROGRAMEVE të studimit të ciklit të dytë “Master i shkencave” në shkollën e lartë UNIVERSITARE private “Sevasti dhe Parashqevi Qirjazi”

Në mbështetje të nenit 102 të Kushtetutës së Republikës së Shqipërisë dhe të nenit 44/1 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar,

Urdhëroj:

1. Hapjen, në përputhje me vendimin nr. 290, datë 20.12.2011 të Këshillit të Akreditimit, në shkollën e lartë universitare private “Sevasti dhe Parashqevi Qirjazi”, e programeve të studimit të ciklit të dytë, master i shkencave në:
a) Financë;
b) Kontabilitet;
c) Administrim biznesi.
2. Programet e studimit të ciklit të dytë të përcaktuara në pikën 1 të këtij urdhri realizohen me 120 kredite dhe kohëzgjatja normale e tyre është 2 vite akademike. Në përfundim të këtyre programeve të studimit lëshohet diplomë universitare “Master i shkencave” në fushën e arsimit të kryer.
3. Ngarkohet për zbatimin e këtij urdhri Agjencia Publike e Akreditimit të Arsimit të Lartë, Këshilli i Akreditimit, Drejtoria e Zhvillimit të Arsimit Jopublik dhe shkolla e lartë universitare private “Sevasti dhe Parashqevi Qirjazi”.
Ku urdhër hyn në fuqi menjëherë.

